LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2013 M. KOVO 27 D. ĮSAKYMO NR. A1-133 „DĖL LEIDIMO DIRBTI UŽSIENIEČIAMS IŠDAVIMO TVARKOS APRAŠO PATVIRTINIMO“ PAKEITIMO

2019 m. rugsėjo 17 d. Nr. A1-536

Vilnius

P a k e i č i u Leidimo dirbti užsieniečiams išdavimo tvarkos aprašą, patvirtintą Lietuvos Respublikos socialinės apsaugos ir darbo ministro 2013 m. kovo 27 d. įsakymu Nr. A1‑133 „Dėl Leidimo dirbti užsieniečiams išdavimo tvarkos aprašo patvirtinimo“:

1. Pakeičiu 6 punktą ir jį išdėstau taip:

„6. Užsienietis, ketinantis įgyvendinti teisę dirbti, dėl leidimo dirbti gavimo gali kreiptis būdamas Lietuvos Respublikoje, jei:

6.1. tai nustatyta Lietuvos Respublikos tarptautiniame susitarime dėl jaunimo mainų;

6.2. jis yra ar buvo prekybos žmonėmis arba nelegalaus darbo auka ir bendradarbiauja su ikiteisminio tyrimo įstaiga arba teismu kovojant su prekyba žmonėmis ar su nusikaltimais, susijusiais su prekyba žmonėmis arba nelegaliu darbu (toliau – yra ar buvo prekybos žmonėmis arba nelegalaus darbo auka), ir turi leidimą laikinai gyventi Lietuvos Respublikoje, išduotą pagal Įstatymo 40 straipsnio 1 dalies 12 punktą;

6.3. jis yra užsienietis, kuriam taikomas bevizis režimas, bet jo buvimas be vizos Lietuvos Respublikoje ir kitose Šengeno valstybėse trunka ne ilgiau negu 90 dienų per 180 dienų laikotarpį;

6.4. jis yra užsienietis, turintis Šengeno vizą, bet jo buvimas Lietuvos Respublikoje ir kitose Šengeno valstybėse trunka ne ilgiau negu 90 dienų per 180 dienų laikotarpį;

6.5. jis yra užsienietis, kuris nėra Europos Sąjungos valstybės narės pilietis, bet turi vienos iš Europos Sąjungos valstybių narių išduotą Europos Sąjungos leidimo gyventi kortelę ir jo buvimas Lietuvos Respublikoje be vizos trunka ne ilgiau negu 90 dienų per 180 dienų laikotarpį;

6.6. jis yra užsienietis, kuris nenurodytas Aprašo 6.5 papunktyje, bet turi kitos Šengeno valstybės išduotą leidimą gyventi ar nacionalinę vizą, leidimo gyventi ar nacionalinės vizos galiojimo metu turi teisę būti Lietuvos Respublikoje be vizos ir jo buvimas Lietuvos Respublikoje ir kitose Šengeno valstybėse trunka ne ilgiau negu 90 dienų per 180 dienų laikotarpį.“

2. Papildau 91 punktu:

„91. Nuostatos, susijusios su sąlygomis, taikomomis užsieniečiui, kurį įdarbinti įsipareigojusi įmonė Lietuvos Respublikos vidaus reikalų ministro patvirtinta Juridinių asmenų įtraukimo į patvirtintų įmonių sąrašą tvarka įtraukta į Patvirtintų įmonių sąrašą (toliau – Patvirtintų įmonių sąrašas), taikomos tik tiems užsieniečiams, kuriems pagal 2018 m. lapkričio 14 d. Europos Parlamento ir Tarybos reglamentą (ES) Nr. 2018/1806, nustatantį trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (OL 2018 L 303, p. 39) (toliau – Vizų režimo reglamentas), taikomas bevizis režimas arba kurie turi pilietybę tokios užsienio valstybės, kuriai Lietuvos Respublika taiko nacionalinių vizų išdavimo lengvatas vienašališkai arba pagal tarptautinius susitarimus.“

3. Pakeičiu 11 punktą ir jį išdėstau taip:

„11. Užsieniečio darbo poreikis Lietuvos Respublikos darbo rinkoje nustatomas vadovaujantis šiais kriterijais:

11.1. Užimtumo tarnybos valdomoje informacinėje sistemoje nėra registruota darbo ieškančio Lietuvos Respublikos, Europos Sąjungos valstybės narės ir Europos laisvosios prekybos asociacijos valstybės narės piliečio ar jo šeimos nario, taip pat užsieniečio, kitoje Europos Sąjungos valstybėje narėje įgijusio ilgalaikio gyventojo statusą ir ketinančio dirbti pagal darbo sutartį Lietuvos Respublikoje, kuriam Aprašo 11.2 papunktyje nurodytoje darbdavio užregistruotoje laisvoje darbo vietoje būtų tinkamas darbas, kaip tai nurodyta Lietuvos Respublikos užimtumo įstatymo 30 straipsnio 2 dalyje;

11.2. darbdavio užregistruotos laisvos darbo vietos skelbimo galiojimo trukmė negali būti trumpesnė nei 5 darbo dienos nuo jos registracijos dienos Užimtumo tarnybos administracijos padalinyje pagal darbo vietos adresą.“

4. Pakeičiu 13 punktą ir jį išdėstau taip:

„13. Darbdavys, esant užsieniečio darbo poreikiui Lietuvos Respublikos darbo rinkoje, ketinantis įdarbinti užsienietį dirbti pagal darbo sutartį, Užimtumo tarnybos administracijos padalinyje pagal darbo vietos adresą turi registruoti laisvą darbo vietą, išskyrus Aprašo 14 ir 151 punktuose nurodytus atvejus. Darbdavys užsieniečio įdarbinimo dokumentus gali teikti Užimtumo tarnybos administracijos padaliniui, kurio veiklos teritorijoje registravo laisvą darbo vietą, 1 mėnesį nuo skelbimo galiojimo pabaigos.“

5. Pakeičiu 14.2 papunktį ir jį išdėstau taip:

„14.2. darbdavio informaciją apie užsieniečio turimą aukštąjį išsilavinimą arba užsieniečio studijas aukštojoje mokykloje;“.

6. Pakeičiu 151.5 papunktį ir jį išdėstau taip:

„151.5. užsienio valstybės kompetentingos institucijos išduotą dokumentą, patvirtinantį, kad ne mažiau kaip pastaruosius 3 mėnesius užsienietis buvo įdarbintas siunčiančioje įmonėje ir apdraustas socialiniu draudimu toje užsienio valstybėje, ir siunčiančiosios įmonės įsipareigojimą, kad komandiruotės į Lietuvos Respubliką laikotarpiu jis lieka apdraustas socialiniu draudimu toje užsienio valstybėje. Jei užsienio šalies kompetentinga institucija neteikia dokumento apie konkretaus asmens socialinį draustumą, pateikiama tai patvirtinanti informacija ir siunčiančiosios įmonės pažyma, kad užsienietis per paskutinį pusmetį ne mažiau kaip 3 mėnesius buvo draudžiamas socialiniu draudimu, ir užsienio valstybės kompetentingos institucijos pažyma, patvirtinanti, kad siunčiančioji įmonė neturi mokestinės valstybinio socialinio draudimo nepriemokos;“.

7. Pakeičiu 18 punktą ir jį išdėstau taip:

„18. Darbdavys, kuris ketina įdarbinti Aprašo 6.2–6.6 papunktyje nurodytą užsienietį, Užimtumo tarnybos administracijos padalinyje pagal darbo vietos adresą turi registruoti laisvą darbo vietą. Darbdavys ar užsienietis užsieniečio įdarbinimo dokumentus gali teikti 1 mėnesį nuo skelbimo galiojimo pabaigos.“

8. Pakeičiu 20 punktą ir jį išdėstau taip:

„20. Jei teisę dirbti ketina įgyvendinti užsienietis, kuris yra ar buvo prekybos žmonėmis arba nelegalaus darbo auka, pateikiamas prašymas (4 priedas), leidimo laikinai gyventi Lietuvos Respublikoje, išduoto pagal Įstatymo 40 straipsnio 1 dalies 12 punktą, kopija, Įstatymo 57 straipsnio 3 dalies 2 ir 3 punktuose nurodyti dokumentai (jeigu užsienietis neturi kvalifikacijos ir darbo patirties, – informacija apie užsieniečio atitiktį darbdavio keliamiems kvalifikaciniams reikalavimams konkrečiam darbui atlikti, pareigoms eiti) ir darbdavio pažyma apie darbuotojų, dirbančių tokį patį darbą, kokiam prašoma leidimo dirbti užsieniečiui, vidutinį darbo užmokesčio dydį, jei įmonėje yra daugiau darbuotojų, dirbančių tokį patį darbą, kokiam prašoma leidimo dirbti užsieniečiui.“

9. Papildau 201 punktu:

„201. Jei teisę dirbti ketina įgyvendinti užsienietis, kuriam taikomas bevizis režimas, pateikiamas prašymas (7 priedas), užsieniečio galiojančio kelionės dokumento kopija, Įstatymo 57 straipsnio 3 dalies 2 ir 3 punktuose nurodyti dokumentai ir darbdavio pažyma apie darbuotojų, dirbančių tokį patį darbą, kokiam prašoma leidimo dirbti užsieniečiui, vidutinį darbo užmokesčio dydį, jei įmonėje yra daugiau darbuotojų, dirbančių tokį patį darbą, kokiam prašoma leidimo dirbti užsieniečiui.“

10. Papildau 202 punktu:

„202. Jei teisę dirbti ketina įgyvendinti užsienietis, turintis Šengeno vizą, pateikiamas prašymas (7 priedas), užsieniečio galiojančio kelionės dokumento kopija, iš kurios matyti, kad užsienietis turi išduotą Šengeno vizą, Įstatymo 57 straipsnio 3 dalies 2 ir 3 punktuose nurodyti dokumentai ir darbdavio pažyma apie darbuotojų, dirbančių tokį patį darbą, kokiam prašoma leidimo dirbti užsieniečiui, vidutinį darbo užmokesčio dydį, jei įmonėje yra daugiau darbuotojų, dirbančių tokį patį darbą, kokiam prašoma leidimo dirbti užsieniečiui.“

11. Papildau 203 punktu:

„203. Jei teisę dirbti ketina įgyvendinti užsienietis, kuris nėra Europos Sąjungos valstybės narės pilietis, bet turi vienos iš Europos Sąjungos valstybių narių išduotą Europos Sąjungos leidimo gyventi kortelę, pateikiamas prašymas (7 priedas), užsieniečio galiojančio kelionės dokumento kopija, Europos Sąjungos leidimo gyventi kortelės kopija, Įstatymo 57 straipsnio 3 dalies 2 ir 3 punktuose nurodyti dokumentai ir darbdavio pažyma apie darbuotojų, dirbančių tokį patį darbą, kokiam prašoma leidimo dirbti užsieniečiui, vidutinį darbo užmokesčio dydį, jei įmonėje yra daugiau darbuotojų, dirbančių tokį patį darbą, kokiam prašoma leidimo dirbti užsieniečiui.“

12. Papildau 204 punktu:

„204. Jei teisę dirbti ketina įgyvendinti užsienietis, kuris nenurodytas Aprašo 6.5 papunktyje, bet turi kitos Šengeno valstybės išduotą leidimą gyventi ar nacionalinę vizą, pateikiamas prašymas (7 priedas), užsieniečio galiojančio kelionės dokumento kopija, kitos Šengeno valstybės išduoto leidimo gyventi ar nacionalinės vizos kopija, Įstatymo 57 straipsnio 3 dalies 2 ir 3 punktuose nurodyti dokumentai ir darbdavio pažyma apie darbuotojų, dirbančių tokį patį darbą, kokiam prašoma leidimo dirbti užsieniečiui, vidutinį darbo užmokesčio dydį, jei įmonėje yra daugiau darbuotojų, dirbančių tokį patį darbą, kokiam prašoma leidimo dirbti užsieniečiui.“

13. Pakeičiu 21 punktą ir jį išdėstau taip:

„21. Priėmęs Aprašo 14–16, 19–204 punktuose nurodytus dokumentus, Užimtumo tarnybos įgaliotas valstybės tarnautojas ar darbuotojas, dirbantis pagal darbo sutartį (toliau – darbuotojas), patikrina, ar darbdavys (juridinis asmuo) yra įtrauktas į Patvirtintų įmonių sąrašą ir užsienietis atitinka Aprašo 91 punkte nurodytą sąlygą. Jei darbdavio (juridinio asmens) nėra Patvirtintų įmonių sąraše arba užsienietis neatitinka Aprašo 91 punkte nurodytos sąlygos, patikrinama, ar darbdavys atitinka šiuos reikalavimus:

21.1. yra Lietuvos Respublikoje įsteigtas juridinis asmuo, Europos Sąjungos valstybėje narėje įsteigtas juridinis asmuo ar kita organizacija arba jų filialai ar atstovybės, įsteigti Lietuvos Respublikoje, arba fizinis asmuo, kuris yra nuolatinis Lietuvos Respublikos gyventojas, Europos Sąjungos valstybės narės pilietis, kitas fizinis asmuo, kuris naudojasi Europos Sąjungos teisės aktuose jam suteiktomis judėjimo valstybėse narėse teisėmis ir kuris turi teisę gyventi Lietuvos Respublikoje, o Aprašo 151 punkte nurodytu atveju – įmonė Lietuvos Respublikoje;

21.2. nėra likviduojamas, bankrutuojantis arba nevykdo ekonominės veiklos;

21.3. neturi didesnės negu vieno bazinės socialinės išmokos dydžio mokestinės nepriemokos Lietuvos Respublikos valstybės biudžetui, savivaldybių biudžetams ar fondams, į kuriuos mokamus mokesčius administruoja Valstybinė mokesčių inspekcija prie Lietuvos Respublikos finansų ministerijos, ar Valstybinio socialinio draudimo fondo biudžetui (išskyrus atvejus, kai mokesčių, delspinigių, baudų mokėjimas išdėstytas dalimis ar atidėtas Lietuvos Respublikos teisės aktų nustatyta tvarka arba dėl šių mokesčių, delspinigių, baudų vyksta mokestinis ginčas);

21.4. nėra baustas pagal Lietuvos Respublikos administracinių nusižengimų kodekso 95 ir 540 straipsnius arba nuo dienos, kurią skirta minėta nuobauda baigta vykdyti, praėjo ne mažiau kaip vieni metai, arba per pastaruosius penkerius metus nėra įsiteisėjęs apkaltinamasis teismo nuosprendis dėl Lietuvos Respublikoje nelegaliai esančių trečiųjų šalių piliečių darbo. Šis reikalavimas taikomas ir darbdavio vadovui ar kitam už užsieniečių įdarbinimą atsakingam darbdavio darbuotojui;

21.5. neturi baudos už Lietuvos Respublikos užimtumo įstatymo 56 ir 57 straipsniuose nustatytus pažeidimus arba nuo dienos, kurią skirta minėta bauda baigta vykdyti, praėjo ne mažiau kaip vieni metai.“

14. Pakeičiu 23 punktą ir jį išdėstau taip:

„23. Priėmęs Aprašo 14, 15, 16, 19–204 punktuose nurodytus dokumentus, Užimtumo tarnybos darbuotojas taip pat patikrina, ar:

23.1. užsieniečiui pagal Vizų režimo reglamentą taikomas bevizis režimas, ar jis turi pilietybę tokios užsienio valstybės, kuriai Lietuvos Respublika taiko nacionalinių vizų išdavimo lengvatas vienašališkai arba pagal tarptautinius susitarimus, ir ar pateikti visi nurodyti dokumentai:

23.1.1. įsipareigojimas įdarbinti užsienietį pagal darbo sutartį ne trumpesniam negu 6 mėnesių laikotarpiui arba ne trumpesniam negu 6 mėnesių laikotarpiui sudaryta darbo sutartis;

23.1.2. darbdavio informacija apie užsieniečio turimą kvalifikaciją, jos atitiktį darbo vietai ir ne mažesnę negu vienų metų darbo patirtį pagal turimą kvalifikaciją per pastaruosius penkerius metus, o jeigu darbdavys (juridinis asmuo) yra įtrauktas į Patvirtintų įmonių sąrašą, –darbdavio informacija apie užsieniečio turimą kvalifikaciją ir jos atitiktį darbo vietai arba ne mažesnę negu vienų metų darbo patirtį pagal darbdavio nurodytą profesiją per pastaruosius penkerius metus. Šios sąlygos dėl užsieniečio kvalifikacijos ir darbo patirties netaikomos Aprašo 14 punkte nurodytam užsieniečiui;

23.2. pateiktuose dokumentuose nurodyta visa reikalinga informacija pagal Užimtumo tarnybos turimus duomenis yra teisinga;

23.3. užsieniečio turima kvalifikacija ir darbo patirtis, nurodyta Aprašo 23.1.2 papunktyje, yra tinkama darbdavio užregistruotai laisvai darbo vietai, nurodytai Aprašo 11.2 papunktyje, užimti ir yra tinkama darbo funkcijoms, nustatytoms darbdavio įsipareigojime įdarbinti užsienietį arba darbo sutartyje, nurodytuose Aprašo 23.1.1 papunktyje, vykdyti.“

15. Pakeičiu 25.3 papunktį ir jį išdėstau taip:

„25.3. pateikti ne visi Aprašo 14–16, 19–204 ar 40 punktuose nurodyti dokumentai.“

16. Pakeičiu 27 punktą ir jį išdėstau taip:

„27. Aprašo 14–16, 19–204 punktuose nurodytas prašymas ir dokumentai Užimtumo tarnyboje turi būti išnagrinėti ne vėliau kaip per 7 darbo dienas nuo jų gavimo Užimtumo tarnyboje dienos.“

17. Papildau 362 punktu:

„362. Užsieniečiui, nurodytam Aprašo 6.3–6.6 papunktyje, leidimas dirbti išduodamas jo teisėto buvimo Lietuvos Respublikoje laikotarpiui.“

18. Pakeičiu 37 punktą ir jį išdėstau taip:

„37. Leidimo dirbti galiojimas gali būti pratęsiamas esant būtinybei, jeigu leidimas dirbti buvo išduotas trumpesniam nei 2 metų laikotarpiui ir ne ilgesniam nei dokumento, suteikiančio teisę būti Lietuvos Respublikoje, galiojimo laikotarpiui, išskyrus Aprašo 16 punktą.“

19. Pakeičiu 40 punktą ir jį išdėstau taip:

„40. Norėdamas pratęsti leidimo dirbti galiojimą, ne vėliau kaip prieš 1 mėnesį ir ne anksčiau kaip prieš 5 mėnesius iki jo galiojimo pabaigos Aprašo 14, 15, 16, 19–202 punktuose nurodytas darbdavys arba užsienietis pateikia Užimtumo tarnybos administracijos padaliniui, kuriam pateikė prašymą išduoti leidimą dirbti, prašymą (5 priedas), užsieniečio galiojančio kelionės dokumento kopiją ir darbdavio pažymą apie užsieniečio darbą toje darbovietėje, nurodydamas darbuotojo darbo funkcijas, kiek laiko jis dirbo, darbo užmokesčio dydį.“

20. Pakeičiu 47 punktą ir jį išdėstau taip:

„47. Užimtumo tarnyba apie priimtą sprendimą per 3 darbo dienas nuo sprendimo priėmimo dienos per Užimtumo tarnybos valdomą informacinę sistemą informuoja Migracijos departamentą prie Lietuvos Respublikos vidaus reikalų ministerijos ir raštu arba elektroniniu paštu – darbdavį (juridinį asmenį) ar užsienietį.“

21. Pripažįstu netekusiu galios 55 punktą.

22. Pakeičiu 57 punktą ir jį išdėstau taip:

„57. Sprendimo dėl leidimo dirbti užsieniečiams išdavimo priėmimo procedūroje dalyvaujantys subjektai privalo užtikrinti, kad asmens duomenys būtų tvarkomi pagal 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) bei Lietuvos Respublikos asmens duomenų teisinės apsaugos įstatymo nuostatas.“

23. Papildau 58 punktu:

„58. Dokumentai saugomi vadovaujantis Lietuvos Respublikos dokumentų ir archyvų įstatymu.“

24. Pakeičiu 2 priedą ir jį išdėstau nauja redakcija (pridedama).

25. Papildau 7 priedu (pridedama).

Socialinės apsaugos ir darbo ministras	Linas Kukuraitis

SUDERINTA

Lietuvos Respublikos vidaus reikalų ministerijos

2019 m. rugsėjo 2 d. raštu Nr. 1D-4358

Leidimo dirbti užsieniečiams išdavimo tvarkos aprašo

2 priedas

(Prašymo išduoti leidimą dirbti Lietuvos Respublikoje užsieniečiui pagal darbo sutartį forma)

________________________________________________________________________

(pareiškėjo pavadinimas, kodas, adresas, telefono ryšio Nr., el. pašto adresas)

Užimtumo tarnybai prie Lietuvos Respublikos __________________ Nr. _______________

socialinės apsaugos ir darbo ministerijos	(data)

PRAŠYMAS IŠDUOTI LEIDIMĄ DIRBTI LIETUVOS RESPUBLIKOJE UŽSIENIEČIUI PAGAL DARBO SUTARTĮ

Užsienietis
VARDAS
PAVARDĖ
Gimimo data	__ __ __ __-__ __-__ __ (metai-mėnuo-diena)
Lytis	mot. / vyr.
Pilietybė
Asmens dokumentas	________ Nr. _________ , išduotas __________________ , galioja iki
Kvalifikacija ir jos atitiktis darbo vietai
Darbo patirtis pagal turimą kvalifikaciją per pastaruosius 5 metus
Darbdavys
Įmonės, įstaigos, organizacijos pavadinimas, kodas, adresas, telefono ryšio Nr., fakso ryšio Nr., el. pašto adresas, filialas ar atstovybės pavadinimas, struktūrinio padalinio pavadinimas
Numatoma darbo funkcija (profesija, pareigų pavadinimas)
Numatomas darbo užmokestis (Eur)

Leidimą dirbti išduoti nuo __ __ __ __-__ __-__ __ iki __ __ __ __-__ __-__ __ .

Žinau, kad prireikus turėsiu padengti užsieniečio grįžimo į valstybę, į kurią jis turi teisę vykti, išlaidas (Lietuvos Respublikos įstatymo „Dėl užsieniečių teisinės padėties“ 131 str. 1 d. 2 p., 4 p.)

PRIDEDAMA: (nurodyti pridedamus dokumentus, jų lapų skaičių)

(Pareigų pavadinimas)	(Parašas)	(Vardas ir pavardė)

------------------------------------------------------------------------------------------------------

(pildo Užimtumo tarnybos prie Lietuvos Respublikos socialinės apsaugos ir darbo ministerijos darbuotojas)

__ __ __ __-__ __-__ __ išduotas leidimas dirbti Nr. ______

galioja nuo __ __ __ __-__ __-__ __ iki __ __ __ __-__ __-__ __ .

Leidimo dirbti užsieniečiams išdavimo tvarkos aprašo

7 priedas

(Prašymo išduoti leidimą dirbti Lietuvos Respublikoje užsieniečiui pagal darbo sutartį forma)

_____________________________________________________________________________

(pareiškėjo pavadinimas, kodas, adresas, telefono ryšio Nr., el. pašto adresas)

Užimtumo tarnybai prie Lietuvos Respublikos socialinės apsaugos ir darbo ministerijos	__________________ Nr. _______________ (data)

PRAŠYMAS IŠDUOTI LEIDIMĄ DIRBTI LIETUVOS RESPUBLIKOJE UŽSIENIEČIUI PAGAL DARBO SUTARTĮ

Užsienietis
VARDAS
PAVARDĖ
Gimimo data	__ __ __ __-__ __-__ __ (metai-mėnuo-diena)
Lytis	mot. / vyr.
Pilietybė
Asmens dokumentas	_________ Nr. __________ , išduotas______________ , galioja iki
Teisėtas buvimas Lietuvos Respublikoje ne ilgiau negu 90 d. per 180 d. Lietuvos Respublikos įstatymo „Dėl užsieniečių teisinės padėties“ 11 str. (pažymėti vieną):
□ bevizis režimas	nuo _______________iki________________________
□ Šengeno viza	Nr. ________ galioja nuo __________iki_____________
□ Europos Sąjungos leidimo gyventi kortelė	Nr. ________ galioja nuo __________iki_____________
□ kitos Šengeno valstybės leidimas gyventi	Nr. ________ galioja nuo __________iki_____________
□ kitos Šengeno valstybės nacionalinė viza	Nr. ________ galioja nuo __________iki_____________
Kvalifikacija ir jos atitiktis darbo vietai
Darbo patirtis pagal turimą kvalifikaciją per pastaruosius 5 metus
Darbdavys
Įmonės, įstaigos, organizacijos pavadinimas, kodas, adresas, telefono ryšio Nr., fakso ryšio Nr., el. pašto adresas, filialas ar atstovybės pavadinimas, struktūrinio padalinio pavadinimas
Numatoma darbo funkcija (profesija, pareigų pavadinimas)
Numatomas darbo užmokestis (Eur)

Leidimą dirbti išduoti nuo __ __ __ __-__ __-__ __ iki __ __ __ __-__ __-__ __ .

Žinau, kad prireikus turėsiu padengti užsieniečio grįžimo į valstybę, į kurią jis turi teisę vykti, išlaidas (Lietuvos Respublikos įstatymo „Dėl užsieniečių teisinės padėties“ 131 str. 1 d. 2 p., 4 p.)

PRIDEDAMA: (nurodyti pridedamus dokumentus, jų lapų skaičių)

(Pareigų pavadinimas)	(Parašas)	(Vardas ir pavardė)

---------------------------------------------------------------------------------------------------------------------

(pildo Užimtumo tarnybos prie Lietuvos Respublikos socialinės apsaugos ir darbo ministerijos darbuotojas)

__ __ __ __-__ __-__ __ išduotas leidimas dirbti Nr. ______

galioja nuo __ __ __ __-__ __-__ __ iki __ __ __ __-__ __-__ __ .